Zmluva o poskytnutí služieb
uzatvorená podľa § 269 ods.2 zákona č. 513/1991 Zb. Obchodný zákonník v znení
neskorších predpisov
(ďalej len „zmluva“)

Článok I.
ZMLUVNÉ STRANY

1.1   Objednávateľ:	Mesto Humenné
Sídlo:			Kukorelliho 34, 066 28 Humenné 
Štatutárny orgán:	PhDr. Ing. Miloš Meričko 	
IČO:			00323021
DIČ:			2021232598
Bankové spojenie:	Prima banka Slovensko, a.s.
IBAN: 			SK75 5600 0000 0042 1099 3002
Telefón:		+421 57 7863 218
E-mail:			msu@humenne.sk
                              
(ďalej len „objednávateľ“)

1.2 Dodávateľ:		...........................
Sídlo:			...........................
Štatutárny orgán:	...........................
Zápis v registri:		...........................
IČO:        		...........................
DIČ:			...........................
IČ DPH:                        	...........................
Bankové spojenie:	...........................                                                                
IBAN:             		...........................
Telefón:		...........................
e - mail:		...........................

(ďalej len „dodávateľ“)	
(ďalej spolu aj „zmluvné strany“)

Článok II.
VÝCHODISKOVÉ PODKLADY A ÚDAJE

Podkladom pre uzavretie tejto zmluvy je cenová ponuka dodávateľa zo dňa ................ predložená v rámci verejného obstarávania pre zákazku:  „Odchyt túlavých a zabehnutých zvierat“.

Článok III.
PREDMET ZMLUVY A KOMPLEXNOSŤ DODÁVKY

3.1 Predmetom tejto zmluvy je zabezpečenie odchytu a prevzatia túlavých zvierat z verejných priestranstiev na území mesta Humenné a ich umiestnenie do karanténnej stanice Humenné.
Článok IV.
Cena za poskytované služby

4.1 Cena za poskytnutie služieb za jeden kalendárny mesiace je:

Cena bez DPH:               ............EUR
DPH vo výške 20%:       ............ EUR
Cena s DPH:                   ...............EUR
4.2 Zmluvné strany sa dohodli, že dodávateľ bude fakturovať objednávateľovi za poskytnuté služby za kalendárny mesiac a to v nasledujúcom kalendárnom mesiaci. Doba splatnosti faktúry je 14 dní odo dňa doručenia faktúry objednávateľovi. Súčasťou faktúry bude aj prehľad o počte odchytených a prevzatých túlavých zvierat v meste Humenné potvrdený Mestskou políciou v Humennom.

Článok V.
Práva a povinnosti dodávateľa

5.1 Dodávateľ sa zaväzuje:

5.1.1 Zabezpečiť činnosti uvedené v článku III zmluvy v súlade so zákonom č.39/2007 Z.z. o veterinárnej starostlivosti v znení neskorších predpisov, vyhláškou č.123/2008 Z.z. o podrobnostiach o ochrane spoločenských zvierat a o požiadavkách na karanténne stanice a útulky pre zvieratá a platnými hygienickými a veterinárnymi predpismi prostredníctvom odborne spôsobilej osoby na odchyt túlavých zvierat.

5.1.2 Vykonať neplánovaný odchyt a následný odvoz a umiestnenie opustených a túlavých zvierat čo najskôr po nahlásení požiadavky na odchyt pracovníkmi Mestskej polície v Humennom, najmä ak ide o zviera, ktoré ohrozuje život alebo zdravie ľudí a napáda iné zviera.

5.1.3 Vykonať plánovaný odchyt najmenej 1 krát do mesiaca po dohode a za účasti Mestskej polície v Humennom.

5.1.4 Prevziať zviera zo záchytného koterca mesta Humenné v lehote do 48 hodín od požiadavky na prevzatie; to platí aj pre dni pracovného pokoja a štátne sviatky.

5.1.5 Úkony podľa bodov 5.1.2, 5.1.3 a 5.1.4 poskytovateľ vykoná na základe telefonickej objednávky na tel.čísle ...........................

5.1.6 Zabezpečiť návrat odchyteného zvieraťa k majiteľovi, ktorý hodnoverne preukáže, že zviera je jeho, na náklady majiteľa, ktorý nezabránil úniku zvieraťa z chovného priestoru.

5.1.7 Zabezpečiť veterinárne a asanačné služby.

5.1.8 Viesť evidenciu pozostávajúcu z následných údajov: 
· plemeno, farba, vek a pohlavie zvieraťa,
· miesto odchytu, spôsob odchytu, dátum odchytu,
· počet odchytených zvierat,
· počet utratených zvierat,
· počet kadáverov (uhynutých zvierat).

Článok VI.
Práva a povinnosti objednávateľa

6.1 Objednávateľ sa zaväzuje poskytnúť nevyhnutnú súčinnosť (ako napr. sprevádzanie mestskej polície v Humennom, poskytovanie informácií z evidencie psov v meste Humenné).

6.2 Za omeškanie objednávateľa so zaplatením faktúry má dodávateľ nárok na úrok z omeškania vo výške ustanovenej v §1 ods.1 nariadenia vlády SR č.21/2013 Z.z., ktorým sa vykonávajú niektoré ustanovenia Obchodného zákonníka. 

Článok VII.
Záverečné ustanovenia

7.1 Akékoľvek zmeny a zrušenie záväzkov vyplývajúcich z tejto zmluvy je možné uplatniť len po vzájomnej dohode zmluvných strán formou písomného očíslovaného dodatku, ktorý sa stane neoddeliteľnou súčasťou zmluvy a nadobúda platnosť dňom podpisu dodatku obidvoma stranami a účinnosť dňom nasledujúcim po dni zverejnenia dodatku na webovom sídle objednávateľa.

7.2 Ak nie je uvedené inak, platia príslušné ustanovenia zákona č.513/1991 Zb. Obchodného zákonníka v znení neskorších predpisov a zákona č.40/1964 Zb. Občianskeho zákonníka a s nimi súvisiacich všeobecne záväzných právnych predpisov.

7.3 Táto zmluva je vyhotovená v štyroch rovnopisoch, z toho jeden pre dodávateľa a tri pre objednávateľa.

7.4 Táto zmluva sa uzatvára na dobu určitú do 31.12.2024 vrátane.

7.5 Táto zmluva nadobúda platnosť dňom jej podpísania obidvoma zmluvnými stranami. Účinnosť nadobudne dňom nasledujúcim po dni jej zverejnenia na webovom sídle objednávateľa.

7.6 Zmluvné strany sa dohodli, že ukončiť zmluvu je možné:
a) vzájomnou dohodou zmluvných strán,
b) výpoveďou zo strany dodávateľa, ak objednávateľ neuhradí fakturované výkony za obdobie dlhšie ako dva mesiace,
c) výpoveďou zo strany objednávateľa, ak dodávateľ neplní záväzky vyplývajúce z tejto zmluvy a všeobecne záväzných právnych predpisov upravujúcich predmet zmluvy.
Výpovedná lehota je jeden mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

7.7 Odstúpenie od zmluvy:
a) ak na dodávateľa bude vyhlásený konkurz,
b) ak dodávateľ stratí právo prevádzkovať karanténnu stanicu, alebo do nej umiestňovať zvieratá.

7.8 Zmluvné strany prehlasujú, že si túto zmluvu prečítali pred jej podpisom, že bola prerokovaná podľa ich slobodnej a vážnej vôle, určite a zrozumiteľne, nie v tiesni ani za iných nápadne nevýhodných podmienok, na znak čoho ju podpisujú.


V Humennom, dňa.........................			V ................................... dňa ...........................





...........................................................			........................................................

